b"\n_START_ARTICLE_\nRios de Sena\n_START_PARAGRAPH_\nRios de Sena fou una capitania de la col\xc3\xb2nia portuguesa de Mo\xc3\xa7ambic sorgida el 1752 a la vall del riu Zambeze o Zambesi com una de les tres capitanies de la col\xc3\xb2nia de Mo\xc3\xa7ambic (amb Ilha de Mo\xc3\xa7ambique i Sofala). Fou coneguda tamb\xc3\xa9 com a Zambeze. La capital fou Rios de Sena i despr\xc3\xa9s Tete._NEWLINE_Galv\xc3\xa3o da Silva va viatjar per la regi\xc3\xb3 el 1787 i 1788 per arranjar el pagament d'impostos pels ind\xc3\xadgenes que reconeixien la sobirania portuguesa, principalment a la regi\xc3\xb3 de Tete. Va explorar la regi\xc3\xb3 de Tete-Cabrabaca Maxinga-Chicorongo, recollint minerals i mostres bot\xc3\xa0niques. El governador Francisco Jos\xc3\xa9 de Lacerda e Almeida (nomenat el 1797), es va destacar com explorador (1798). El 1820 hi consten unes cinquanta unitats tribals independents. El juliol de 1821 hi van emigrar alguns grups procedents del sud entre ells els gaza nguni dirigits per Sotshanange._NEWLINE_El 1829 li fou incorporada la capitania de Quelimane, per\xc3\xb2 en fou separada el 1853. El 1858 les dues capitanies foren unides altre cop per decret reial per formar el districte de Zamb\xc3\xa8zia."